21/11/2017 | Administración LocalMunicipal
Porto do Son
Aprobación definitiva do Regulamento orgánico do Concello de Porto do Son

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro do Regulamento orgánico do Concello de Porto do Son, aprobado definitivamente polo Pleno da Corporación na súa sesión do 14 de novembro de 2017, e que é do seguinte teor literal: A Constitución Española do 27 de decembro de 1978, no Título VIII, artigos 137 e 140, recoñece e garante a autonomía dos municipios. Este principio constitucional desenvólvese na Lei 7/1985, do 2 de abril, reguladora das bases do réxime local, que no seu artigo 4.1. a) establece que aos municipios, dentro da esfera das súas competencias, correspóndenlles, en todo caso, as potestades regulamentaria e de autoorganización. Previsión que recolle tamén o artigo 6.1. a) da Lei 5/1997, do 22 de xullo, de Administración Local de Galicia. As potestades de ditar normas e de regular a súa propia organización están recoñecidas expresamente nos artigos 20.1. d), 22.2. d) e 22.3 da Lei 7/1985, do 2 de abril, reguladora das bases do réxime local e no artigo 59.1 da Lei 5/1997 de Administración Local de Galicia. Dentro destas potestades destaca a posibilidade de que cada Corporación Local aprobe o seu Regulamento Orgánico relativo ao seu réxime organizativo e de funcionamento dos seus órganos, axeitado ás características propias de cada Corporación, sen outro límite que o respecto ás regras de organización municipal establecido na lexislación básica do Estado e na lexislación autonómica de desenvolvemento desta. Así pois, no exercicio da autonomía municipal e da potestade regulamentaria e de autoorganización, a Corporación aproba o seguinte: Estrutura Título preliminar.- Disposicións xerais. Título I.- Dos grupos políticos municipais. Título II.- Estatuto dos membros da corporación. Capítulo I.- Dereitos. Capítulo II.- Deberes e responsabilidades. Capítulo III.- Da adquisición, suspensión e perda da condición de concelleiro. Título III.- Da organización municipal. Capítulo I.- Dos órganos necesarios. Sección 1.ª.- Constitución, vixencia e finalización do mandato corporativo. Sección 2.ª.- O Alcalde. Sección 3.ª.- Dos Tenentes de Alcalde. Sección 4.ª.- Do Pleno. Sección 5.ª.- Da Xunta de Goberno Local. Capítulo II.- Dos órganos complementarios. Sección 1.ª.- Dos Concelleiros- Delegados. Sección 2.ª.- Das Comisións Informativas permanentes e de seguimento da xestión do Alcalde, Xunta de Goberno Local e concelleiros que exerzan delegacións. Sección 3.ª.- Da Comisión Especial de Contas. Sección 4.ª.- Das Comisións Informativas Especiais. Sección 5.ª.- Da Xunta de Concelleiros Delegados. Sección 6.ª.- Da Xunta de Voceiros. Título IV.- Do funcionamento dos órganos de goberno. Capítulo I.- Funcionamento do pleno. Sección 1.ª.- Clases de sesións e requisitos anteriores á súa realización. Sección 2.ª.- Dos debates. Sección 3.ª.- Das votacións. Sección 4.ª.- Do control e mais a fiscalización polo Pleno da actuación dos demais órganos de goberno. Sección 5.ª.- Das actas. Capítulo II.- Funcionamento da Xunta de Goberno Local. Capítulo III.- Funcionamento das Comisións Informativas permanentes e de seguimento, así como das Comisións Informativas especiais e da Comisión Especial de Contas. Capítulo IV.- Funcionamento da Xunta de Concelleiros Delegados e da Xunta de Voceiros. *** O Concello de Porto do Son, no exercicio das potestades regulamentaria e de autoorganización que lle recoñece a Lei 7/85, do 2 de abril, reguladora das bases do réxime local, artigos 4.1. a), 20.1. d.) e 20.3, e a Lei 5/97 do 22 de xullo, de Administración Local de Galicia, artigos 6.1. a) e 59.1, e con suxeición a elas, promove polo presente Regulamento, a súa organización e réxime de funcionamento dos órganos necesarios e complementarios que nel se establecen. Correspóndelle ao Alcalde, consultados os servizos xurídicos do concello, ditar as instrucións interpretativas e aclaratorias deste regulamento para a súa aplicación no municipio.1.- Os concelleiros, para os efectos da súa actuación corporativa constituiranse en grupos, que se corresponderán cos partidos políticos, federacións, coalicións ou agrupacións que obtivesen postos na corporación.2.- Cada partido político, federación, coalición ou agrupación constituirá un único grupo.3.- Ninguén pode pertencer simultaneamente a máis dun grupo.1.- Para constituír grupo político requiriranse un mínimo de dous concelleiros.2.- Os membros dos partidos políticos, federacións, coalicións ou agrupacións que non obtivesen un mínimo de dous escanos integraranse no grupo mixto.3.- En ningún caso poderán constituírse en grupo municipal separado os concelleiros que pertenzan a unha mesma lista electoral.4.- Durante o mandato da Corporación ningún concelleiro poderá integrarse nun grupo distinto daquel no que o fixese inicialmente. As formacións políticas que integren unha coalición electoral poderán formar grupos diferentes cando se disolva a coalición, sempre que cumpran o requisito do número mínimo de integrantes.5.- O abandono polos concelleiros da formación política que constituíu o grupo político determinará a súa consideración como concelleiro non adscrito de acordo co artigo 73 da Lei 7/1985, do 2 de abril, reguladora das bases do réxime local. A efectividade do abandono do grupo municipal terá lugar desde o momento de presentación no Rexistro Xeral do concello da comunicación oportuna.6.- A consideración de concelleiro como non adscrito non menoscabará en ningún caso os dereitos e obrigas que, en canto a participación na organización municipal. Singularmente terán dereito a formar parte das Comisións Informativas que se creen.7.- Os membros da Corporación que adquiran a súa condición con posterioridade á sesión de constitución da mesma deberán incorporarse ao grupo correspondente á lista na que fosen elixidos ou, no seu caso, ao grupo mixto. No primeiro suposto disporán dun prazo de cinco días hábiles, que comezará a contar desde que tomen posesión do seu cargo, para acreditar a incorporación ao grupo que lles corresponda mediante escrito dirixido ao Alcalde e asinado, igualmente, polo correspondente voceiro.1.- Os grupos políticos constituiranse mediante escrito dirixido ao Alcalde e subscrito por todos os seus integrantes, que se presentará na Secretaría Xeral da Corporación, dentro dos cinco días hábiles seguintes á constitución da Corporación. Se algún concelleiro non asinase o escrito de constitución do grupo, isto non impedirá a súa constitución, e os non asinantes integraranse no grupo mixto.2.- No mesmo escrito de constitución farase constar a designación do voceiro do grupo e, no seu caso, dos suplentes.1.- Da constitución dos grupos políticos e dos seus integrantes e voceiros, o Alcalde daralle conta ao Pleno na primeira sesión que se realice logo de cumprirse o prazo previsto anteriormente.2.- As modificacións respecto aos voceiros ou suplentes serán efectivas desde a presentación do escrito no Rexistro Xeral, e darase conta ao Pleno na primeira sesión que se realice.1.- O voceiro de cada grupo será o encargado de intervir, normalmente, na deliberación dos asuntos, sen prexuízo de delegar a exposición de asuntos noutros membros do grupo.2.- As modificacións respecto dos voceiros ou suplentes serán efectivas desde a presentación do escrito no Rexistro Xeral, dando conta dela ao Pleno na primeira sesión que teña lugar.3.- O grupo mixto poderá establecer unha rolda rotativa para o desempeño da función de voceiro, ou ben distribuír entre os seus compoñentes o tempo que lle corresponda ao grupo. Correspóndelles aos grupos políticos designar, mediante escrito do seu voceiro dirixido ao Alcalde, a aqueles dos seus compoñentes que os deban representar en todos os órganos colexiados integrados por membros da corporación pertencentes aos diversos grupos.1.- Sempre que sexa posible os grupos políticos disporán, na Casa do Concello ou nun inmoble próximo pertencente ao Concello, dun local ou despacho para se reunir de maneira independente e recibir visitas dos cidadáns. Eses locais estarán dotados dos medios materiais, informáticos e de comunicación adecuados e dunha caixa do correo para a correspondencia oficial interior e mais a de procedencia externa, en consonancia coa capacidade económica e técnica do Concello.2.- Os grupos políticos, previa solicitude, poderán facer uso de locais da corporación para realizaren reunións e sesións de traballo con asociacións para a defensa dos intereses colectivos, xerais ou sectoriais da poboación. Estas xuntanzas non se permitirán no Salón de Sesións se coinciden con sesións do Pleno nin nos restantes locais municipais cando a dispoñibilidade dos espazos para outros actos da Corporación o impida, se estes últimos estivesen xa programados ou concertados con anterioridade á solicitude do grupo municipal demandante, salvo razóns de urxencia que o impidan.1.- O Pleno da Corporación, con cargo aos orzamentos municipais dela, poderá asignarlles aos grupos políticos unha dotación económica que deberá contar cun compoñente fixo, idéntico para todos os grupos, e outro variable, en función do número de membros de cada un deles, dentro dos límites que, se é o caso, se establezan con carácter xeral nas leis de orzamentos xerais do Estado, e sen que poidan destinarse ao pagamento de remuneracións do persoal de calquera tipo ao servizo da Corporación ou á adquisición de bens que poidan constituír activos fixos de carácter patrimonial.2.- Os grupos políticos deberán levar unha contabilidade específica da dotación á que se refire o parágrafo anterior, que porán ao dispor do Pleno da Corporación sempre que este llo pida. Os concelleiros gozarán, unha vez que tomen posesión do seu cargo, dos honores, prerrogativas e distincións propias que se establecen nas Leis do Estado e da Comunidade Autónoma. Os concelleiros terán o dereito de asistir con voz e voto ás sesións dos órganos colexiados dos que formen parte e, sen dereito a voto, ás sesións das comisións informativas das que non sexan membros.1.- Todos os concelleiros terán dereito a obter cantos antecedentes, datos ou información consten en poder dos servizos da Corporación e sexan necesarios para desenvolver a súa función.2.- O pedimento de acceso ás informacións entenderase concedido por silencio administrativo no caso de non ditarse resolución denegatoria notificada no termo dos cinco días contados desde a data de presentación da solicitude no Rexistro Xeral. A denegación do acceso á documentación informativa deberase facer a través de resolución ou acordo motivado.3.- Os servizos da Corporación facilitaranlles directamente a información aos membros da Corporación nos seguintes casos: a) Cando se trate do acceso de membros da Corporación que teñan delegacións ou responsabilidades de xestión do acceso á información necesaria para exercelas. b) Cando se trate do acceso de calquera membro da Corporación á información e mais a documentación correspondente aos asuntos que deban ser tratados polos órganos colexiados dos que formen parte, así como ás resolucións aos acordos adoptados por calquera órgano da Corporación. c) Cando se trate do acceso de membros da Corporación á información ou á documentación da entidade local que sexa de libre acceso para os cidadáns.1.- A consulta e o exame concreto dos expedientes, libros e documentación en xeral rexerase polas seguintes normas: a) A consulta xeral de calquera expediente ou antecedentes documentais poderase realizar, ben no arquivo xeral ou na dependencia onde se atope, ben mediante a entrega deles ao membro da corporación interesado para que os poida examinar no despacho ou salas reservadas aos membros da corporación. O libramento de copias limitarase aos casos citados de acceso libre dos concelleiros á información e aos casos nos que sexa autorizado de forma expresa. Non procederá a expedición de copias cando se afecte ao honor e intimidade persoal e familiar e propia imaxe das persoas ou se prexudique o normal funcionamento dos servizos administrativos. b) En ningún caso os expedientes, libros ou documentación poderán saír da Casa do Concello, ou das correspondentes dependencias e oficinas locais. c) A consulta dos libros das actas e de resolucións do Alcalde deberase efectuar no arquivo ou na Secretaría Xeral. d) O exame de expedientes sometidos a sesión poderá facerse unicamente no lugar no que se atopen de manifesto a partir da convocatoria.2.- No suposto da entrega previsto na alínea a) do número anterior, e para os efectos do oportuno control administrativo, o interesado deberá asinar un aviso de recibimento e terá a obriga de devolver o expediente ou documentación nun termo máximo de corenta e oito horas, ou antes, en función das necesidades do trámite en cuestión.1.- Os membros da Corporación percibirán retribucións polo exercicio dos seus cargos cando os desempeñen con dedicación exclusiva e, neste caso, serán dados de alta no Réxime Xeral da Seguridade Social, asumindo a Corporación o pagamento das cotas empresariais que corresponda, salvo o disposto no artigo 74 da Lei 7/1985, de 2 de abril, reguladora das bases do réxime local para a situación de servizos especiais. A percepción destas retribucións será incompatible con outras con cargo aos orzamentos das Administracións Públicas e dos entes, organismos ou empresas delas dependentes, así como para o desenvolvemento doutras actividades, todo iso nos termos da Lei 53/1984, de 26 de decembro, de incompatibilidades do persoal ao servizo das Administracións Públicas.2.- Os membros da Corporación que desempeñen os seus cargos con dedicación parcial por realizar funcións de presidencia, vicepresidencia ou delegacións, ou desenvolver responsabilidades que así o requiran, percibirán retribucións polo tempo de dedicación efectiva a estas, e nestes casos serán igualmente dados de alta no Réxime Xeral da Seguridade Social en tal concepto, asumindo a Corporación as cotas empresariais que corresponda, agás o disposto no artigo 74 da Lei 7/1985, de 2 de abril, reguladora das bases do réxime local para os membros en situación de servizos especiais. Estas retribucións non poderán superar en ningún caso os límites que se fixen, no seu caso, nas Leis de orzamentos xerais do Estado. Nos acordos plenarios de determinación dos cargos que leven parella esta dedicación parcial e das retribucións destes, deberase conter o réxime da dedicación mínima necesaria para a percepción destas retribucións que, en todo caso, non poderá ser inferior a 20 horas semanais.3.- Os membros da Corporación que sexan persoal das Administracións Públicas e dos entes, organismos e empresas delas dependentes unicamente poderán percibir retribucións pola súa dedicación parcial ás súas funcións fóra da súa xornada nos seus respectivos centros de traballo, nos termos sinalados no artigo 5 da Lei 53/1984, de 26 de decembro, sen prexuízo do dereito que lles asiste a gozar de permisos polo tempo indispensable para o desempeño do cargo electivo de concelleiro. Enténdese por tempo indispensable para o desempeño do cargo electivo dunha Corporación Local, o necesario para a asistencia ás sesións do Pleno da Corporación ou das Comisións, e atención ás delegacións que desempeñe o interesado.1.- O Pleno da Corporación determinará, dentro da consignación global contida para este fin no orzamento, a relación dos cargos da Corporación que poderán desempeñarse en réxime de dedicación exclusiva ou parcial, e con dereito a retribución, así como as contías que lles correspondan a cada un deles tendo en conta o seu grao de responsabilidade.2.- Unha vez adoptado o acordo, correspóndelle ao Alcalde determinar os membros da Corporación que realizarán as súas funcións en réxime de dedicación exclusiva ou parcial.3.- O nomeamento dun membro da Corporación para un destes cargos só suporá a aplicación do réxime de dedicación exclusiva ou parcial se é aceptado expresamente por aquel, e esta circunstancia seralle comunicada ao Pleno na seguinte sesión ordinaria. A aceptación deberase producir no prazo dos dez días desde a notificación ao interesado. Transcorrido o devandito prazo, entenderase que non acepta o cargo.1.- Todos os membros da Corporación, incluídos os que desempeñen cargos en réxime de dedicación exclusiva ou parcial, percibirán indemnizacións polos gastos ocasionados no exercicio do cargo, cando sexan efectivas, e logo da súa xustificación documental, segundo as normas de aplicación xeral nas Administracións Públicas, e as que en desenvolvemento delas aprobe o Pleno.2.- Só os membros da Corporación que non teñan dedicación exclusiva ou parcial percibirán asistencias pola concorrencia efectiva ás sesións dos órganos colexiados dos que formen parte, na contía que sinale o Pleno.1.- Todos os membros da Corporación, incluídos os que desempeñen cargos en réxime de dedicación exclusiva ou parcial, terán dereito a percibir indemnizacións por desprazamento, manutención, aloxamento e outros gastos ocasionados como consecuencia directa do exercicio do cargo.2.- A contía deste tipo de indemnizacións fixarase polo Pleno do Concello, establecéndose a forma de percepción e os termos da súa xustificación nas bases de execución do orzamento anual. En ningún caso estas indemnizacións serán inferiores ás que puidesen corresponderlles en aplicación da normativa estatal que as regula.1.- A Corporación consignará no seu orzamento as retribucións, indemnizacións, compensacións e asistencias ás que se fan referencia nos artigos anteriores.2.- As cantidades acreditadas aboaranse, en termos xerais, unha vez ao mes, sen prexuízo de que o concello adiante cantidades a xustificar no caso das indemnizacións e outros gastos.3.- Publicaranse integramente no Boletín Oficial da Provincia, taboleiro de anuncios da Corporación e páxina web municipal, os acordos plenarios referentes a retribucións dos cargos con dedicación exclusiva e parcial e réxime de dedicación destes últimos, indemnizacións e asistencias, así como as resolucións da Alcaldía determinando os membros da Corporación que realizarán as súas funcións en réxime de dedicación exclusiva ou parcial. Publicaranse polos mesmos medios os acordos relativos ao nomeamento, características e retribucións do persoal eventual. Os concelleiros están obrigados a observar a cortesía e o decoro debidos nas súa actuación como tales e a respectar as normas de orde e funcionamento dos órganos municipais. Os concelleiros non poderán invocar ou facer uso da súa condición de corporativos para o exercicio de actividade mercantil, industrial ou profesional.1.- Os concelleiros deberán observar en todo momento as normas sobre incompatibilidades establecidas na lexislación electoral, e deberán poñer en coñecemento da corporación calquera feito que puidese constituír causa dela. Para tal efecto, unha vez constituídas as Comisións Informativas, aquela á que lle sexan atribuídos os asuntos de réxime interior, deberá elevar, no prazo dun mes desde a súa constitución, proposta ao Pleno da Corporación sobre a situación de incompatibilidade de cada concelleiro.2.- Se o Pleno declara a existencia de incompatibilidade, o afectado deberá optar no prazo dos dez días seguintes a aquel no que reciba a notificación da súa incompatibilidade, entre a renuncia á condición de concelleiro ou o abandono da situación que dea orixe á devandita incompatibilidade. Transcorrido o prazo sen se exercitar a opción, entenderase que o afectado renunciou ao seu posto de concelleiro, debendo declararse polo Pleno corporativo a vacante correspondente e poñer o feito en coñecemento da Administración electoral, para os efectos da expedición da credencial ao candidato a quen lle corresponda.3.- A mesma comisión informará nos supostos de calquera alteración na declaración presentada para os efectos de incompatibilidade polos concelleiros, ou cando se presenten denuncias ao respecto.1.- Os concelleiros terán o deber de asistir ás sesións do Pleno da Corporación e ás dos restantes órganos dos que formen parte, agás xusta causa que llo impida, que deberán comunicar coa antelación necesaria.2.- En todo caso, de ausentarse do termo municipal por máis de cinco días, deberán poñelo en coñecemento do Alcalde, facéndoo por escrito, ben persoalmente ou a través do voceiro do grupo político, concretando a duración previsible da ausencia, en previsión da convocatoria e celebración das sesións dos órganos colexiados. Todos os concelleiros teñen a obriga de gardar reserva en relación coas informacións que lles sexan facilitadas para facer posible o desenvolvemento das súas funcións, singularmente das que servirán de antecedentes para decisións que aínda se atopen pendentes de adopción, así como para evitar a reprodución da documentación que lles poida ser facilitada, en orixinal ou copia, para o seu estudo. Así mesmo, deberán gardar segredo acerca das actuacións e os debates sobre asuntos que puideran afectar ao dereito fundamental recollido no artigo 18 da Constitución.1.- Os membros da corporación están suxeitos a responsabilidade civil e penal polos actos ou omisións realizados no exercicio do seu cargo. As responsabilidades esixiránselles ante os tribunais de xustiza competentes e tramitaranse polo procedemento ordinario aplicable.2.- Son responsables dos acordos municipais os membros da Corporación que os votasen favorablemente.3.- A Corporación poderá esixir a responsabilidade dos seus membros, cando por dolo ou culpa grave, causasen danos e perdas á Corporación ou a terceiros, se estes tivesen que ser indemnizados por aquela.4.- O Alcalde poderá sancionar con multa aos membros da Corporación, polas faltas reiteradas non xustificadas de asistencia ás sesións, ou incumprimento reiterado das súas obrigas, de conformidade co previsto na normativa reguladora do réxime local.1.- Os concelleiros deberanse abster de participar na deliberación, votación, decisión e execución de calquera asunto se concorren neles algunha das causas ás que se refire a lexislación sobre procedemento administrativo e a de contratos das Administracións Públicas.2.- A actuación dos concelleiros nos que concorran as devanditas causas levará consigo, se foi determinante, a invalidez dos actos nos que interviñeron.1.- Todos os membros da Corporación, antes de tomar posesión como concelleiros, e como requisito imprescindible, presentarán ante a Secretaría Xeral do Concello: a) Declaración sobre causas de posible incompatibilidade e sobre calquera actividade que lles proporcione ou poida proporcionar ingresos económicos. b) Declaración dos seus bens patrimoniais e da participación en sociedades de todo tipo, con información das sociedades por elas participadas. c) Copia compulsada da última declaración tributaria dos impostos sobre a renda, patrimonio e sociedades, se é o caso.2.- As declaracións de actividades e de bens, efectuadas obrigatoriamente nos modelos aprobados polo Pleno, e as declaracións tributarias, se presentaranse: a) Con ocasión do cesamento no cargo. b) Ao final do mandato. c) Cando se modifiquen as circunstancias de feito. O prazo para comunicar as modificacións acontecidas durante o mandato será dun mes a contar desde que se producisen. Nos restantes supostos, o prazo para presentar as declaracións será de dez días, contados segundo se indica: a) Cesamento, desde o seguinte a esa data. b) Finalización do mandato: desde a toma de posesión dos seus sucesores. c) Renuncia, perda da condición de concelleiro por incompatibilidade ou por decisión xudicial: desde que se tome coñecemento polo Pleno da Corporación e se declare a vacante.3.- Cando os concelleiros non presenten as declaracións nos prazos fixados, o secretario da Corporación efectuará requirimento outorgando un novo prazo de quince días. De persistir o incumprimento darase coñecemento ao Pleno na primeira sesión que teña lugar.4.- De conformidade co establecido no artigo 75.7 da Lei 7/1985, de 2 de abril, reguladora das bases do réxime local, os membros da Corporación respecto dos que, en virtude do seu cargo, resulte ameazada a súa seguridade persoal ou a dos seus bens ou negocios, a dos seus familiares, socios, empregados ou persoas con quen tivesen relación económica ou profesional, poderán realizar a declaración dos seus bens e dereitos patrimoniais ante o secretario da Deputación Provincial, se é o caso, ante o órgano competente da Xunta de Galicia, para a súa inscrición no Rexistro Especial de Intereses. Neste suposto, achegarán ao secretario da Corporación, unha certificación simple e sucinta, acreditativa de ter cubertas as súas declaracións, e que estas están inscritas no Rexistro Especial de Intereses, expedida polo funcionario encargado del. A citada certificación deberá presentarse nos mesmos supostos previstos nas alíneas 1 e 2 do presente artigo.1.- As declaracións formuladas inscribiranse nos Rexistros de Intereses constituídos no Concello de Porto do Son, que terán carácter público: a) Libro 1º: Rexistro de Bens Patrimoniais. b) Libro 2º: Rexistro de Incompatibilidades e de Actividades. Ámbolos dous rexistros estarán custodiados na Secretaría Xeral.2.- As declaracións de bens e intereses publicaranse anualmente e, en todo caso, ao concluír o mandato, na web municipal.3.- As inscricións nos dous rexistros referiranse a cada declaración formulada por orde correlativa de presentación, e conterán as referencias aos seguintes extremos: - Número de orde. - Nome e apelidos do declarante. - Causa da declaración. - Data de presentación ou inscrición no rexistro. - Documentos que se presentan.4.- As declaracións tributarias anotaranse no Libro Rexistro de Bens Patrimoniais, onde se fará constar a natureza da declaración e o exercicio ao que corresponde, e quedarán depositadas como información complementaria ao citado rexistro, do que forman parte.1.- Para o acceso aos datos contidos nos rexistros de intereses será necesario acreditar a condición legal do peticionario e ter un interese lexítimo e directo na súa obtención, con expresa indicación dos fins para os que se precisa.2.- O secretario da Corporación informará ao membro corporativo a cuxo rexistro se solicita acceso da petición formulada e da comparecencia, se é o caso, para o seu coñecemento.3.- As regras contidas neste artigo son de aplicación aos membros da Corporación. As declaracións inscritas nos Rexistros de Intereses serán arquivadas segundo a orde da súa inscrición, e conservadas e custodiadas como documento do Rexistro de Intereses. Concluído o mandato da Corporación, as declaracións presentadas serán remitidas ao arquivo municipal. A adquisición, suspensión e perda da condición de concelleiro rexerase polo disposto na lexislación electoral e de réxime local.1.- O Concello é o órgano de goberno e administración do municipio, con carácter de Corporación de Dereito Público.2.- Son órganos necesarios do Concello de Porto do Son, de acordo coa lexislación vixente, os seguintes: a) O Alcalde. b) Os Tenentes de Alcalde. c) O Pleno. d) A Xunta de Goberno Local. e) As Comisións Informativas Permanentes e de seguimento da xestión do Alcalde, Xunta de Goberno Local e concelleiros que exerzan delegación. f) A Comisión Especial de Contas.3.- O Pleno do Concello poderá acordar o establecemento de Consellos Sectoriais, coa finalidade de canalizar a participación dos cidadáns e das súas asociacións nos asuntos municipais. Desenvolverán exclusivamente funcións de informe, e no seu caso proposta en relacións coas iniciativas municipais relativas ao sector da actividade á que corresponda cada Consello. A creación dos Consellos Sectoriais realizarase por acordo do Pleno, acordando nel a súa composición, organización e ámbito de actuación. Cada Consello está presidido por un membro da corporación, nomeado e separado libremente polo Alcalde.4.- O Pleno do Concello poderá acordar o establecemento de órganos desconcentrados e de entes descentralizados con personalidade xurídica propia, cando así o aconsellen a necesidade dunha maior eficacia na xestión, a complexidade da mesma, a axilización dos procedementos, a expectativa de aumentar ou mellorar o financiamento ou a conveniencia de obter un maior grao de participación cidadá na actividade de prestación de servizos.1.- O terceiro día anterior ao sinalado pola lexislación electoral para a constitución dos Concellos, os concelleiros cesantes, tanto do Pleno como da Xunta de Goberno Local, reuniranse en sesión convocada só para o efecto de aprobar a acta da última sesión realizada.2.- O secretario e o interventor tomarán as medidas precisas para que o día da constitución da nova Corporación Local, se efectúe un arqueo e estean preparados e actualizados os xustificantes das existencias en metálico ou valores propios da Corporación, depositados na caixa municipal ou entidades bancarias, así como a documentación relativa ao Inventario de Bens municipal.1.- A Corporación constituirase en sesión pública o vixésimo día posterior a aquel no que teñan lugar as eleccións, ás doce horas na Casa do Concello, salvo que se presentase recurso contencioso- electoral contra a proclamación dos concelleiros electos, e neste caso constituirase o cuadraxésimo día posterior ás eleccións. A convocatoria para a sesión constitutiva efectuarase polo Alcalde en funcións coa seguinte orde do día: 1º.- Formación da Mesa de Idade.2º.- Xuramento ou promesa e toma de posesión do cargo de concelleiro.3º.- Elección do Alcalde.4º.- Xuramento ou promesa e toma de posesión do cargo de Alcalde.5º.- Dación de conta do arqueo extraordinario e dos xustificantes das existencias en metálico ou valores e da documentación do Inventario de Bens.2.- A Mesa de Idade está integrada polos elixidos de maior e menor idade, presentes no acto, actuando como secretario o da Corporación. A Mesa comprobará as credenciais presentadas ou acreditacións da personalidade dos electos, baseándose nas certificacións que remitise a Xunta Electoral de Zona e a presentación das declaracións sobre causas de posible incompatibilidade e sobre calquera actividade que lles proporcione ou poida proporcionar ingresos económicos, así como a declaración dos seus bens patrimoniais. O cumprimento destes requisitos é imprescindible e, polo tanto, deberanse cumprir para tomar posesión do cargo de concelleiro.3.- Realizadas as comprobacións oportunas, a Mesa de Idade declarará constituída a Corporación se concorre a maioría absoluta dos concelleiros electos. No caso contrario realizarase sesión dous días despois, quedando constituída a Corporación, calquera que fose o número de concelleiros presentes. Se por calquera circunstancia non se puidese constituír a Corporación, procede a constitución dunha Comisión Xestora nos termos previstos pola lexislación electoral xeral.4.- Para elección do Alcalde preguntarase aos concelleiros que encabezasen as respectivas candidaturas a súa vontade de postularse para o cargo, comezando polos das candidaturas que obtivesen menor número de votos. A elección de Alcalde realizarase mediante votación ordinaria Dentro dos trinta días seguintes ao da sesión constitutiva, o Alcalde convocará a sesión ou sesións extraordinarias do Pleno da Corporación que sexan precisas, co fin de resolver sobre os seguintes puntos: a) Periodicidade das sesións do Pleno. b) Creación e composición das Comisións Informativas permanentes, de seguimento e control. c) Nomeamentos dos representantes da Corporación nos órganos colexiados, que sexan competencia do Pleno. d) Coñecemento das resolucións do Alcalde en materia de nomeamentos dos Tenentes de Alcalde, membros da Xunta de Goberno Local e das delegacións que a Alcaldía conferise. O mandato dos concelleiros é de catro anos, contados a partir da data da súa elección. Unha vez rematado o seu mandato, os concelleiros cesantes continuarán as súas funcións soamente para a administración ordinaria ata a toma de posesión dos seus sucesores, e en ningún caso poderán adoptar acordos para os que legalmente se requira unha maioría cualificada.1.- O Alcalde é o presidente da Corporación, dirixe o goberno e mais a administración municipal, e correspóndelle a presidencia de todos os órganos municipais.2.- O Alcalde ten as competencias que lle atribúe a lei e pode delegar o seu exercicio coas prerrogativas e limitacións establecidas na lexislación de réxime local.3.- Correspóndelle ao Alcalde o nomeamento dos Tenentes de Alcalde.1.- As decisións do Alcalde materializaranse formalmente mediante resolucións, nomeadas como decretos da Alcaldía.2.- As resolucións transcribiranse no Libro de Resolucións da Alcaldía que estará baixo a custodia da Secretaría, e que ten o carácter de público, polo que se deberán expedir as certificacións que del fosen solicitadas polos concelleiros ou por calquera outra persoa que acredite un interese directo. Para os efectos do control e fiscalización dos órganos do goberno por parte do Pleno, darase conta ao mesmo en cada sesión que se celebre das Resolucións ditadas polo Alcalde desde a derradeira sesión, sen prexuízo de que todos os concelleiros teñen o dereito a consultar, na Secretaría Xeral e en horario laboral, o Libro de Resolucións. O Alcalde, nos termos previstos na lexislación de réxime local, poderá efectuar delegacións do exercicio a favor da Xunta de Goberno Local, dos Tenentes de Alcalde e a prol de calquera concelleiro, do exercicio das súas atribucións. O Alcalde pode efectuar delegacións xenéricas a favor dos Tenentes de Alcalde e dos concelleiros que sexan membros da Xunta de Goberno Local. As delegacións xenéricas, cando se confiran con esta expresión, referiranse a unha ou varias áreas ou materias determinadas e poderán abarcar tanto a facultade de dirixir os servizos correspondentes como a de xestionalos en xeral, incluída a facultade de resolver mediante actos administrativos que atinxan a terceiros.1.- Poderá tamén o Alcalde efectuar delegacións especiais en calquera concelleiro, para a dirección e xestión de asuntos determinados incluídos no artigo anterior. Neste caso, o concelleiro que exerza unha delegación xenérica terá a facultade de supervisar a actuación dos concelleiros con delegacións especiais para cometidos específicos incluídos na súa área.2.- Estas delegacións especiais poderán ser de dous tipos: a) Relativas a un proxecto ou asunto determinado. Neste caso a eficacia da delegación que poderá conter todas as facultades delegables do Alcalde, incluída a de emitir actos que atinxan a terceiros, limitarase ao tempo de xestión ou execución do proxecto. b) Relativas a un determinado servizo, neste caso a delegación comprenderá a dirección interna dos servizos correspondentes, pero non poderá incluír a facultade de resolver mediante actos administrativos que afecten a terceiros, que quedará reservada ao Alcalde ou concelleiro con delegación xenérica na correspondente área.1.- Todas as delegacións serán realizadas mediante resolución do Alcalde, que conterá o ámbito dos asuntos aos que se refire a delegación, as facultades ou potestades que se deleguen, así como as condicións específicas do exercicio delas.2.- A delegación requirirá, para ser eficaz, a súa aceptación por parte do concelleiro ou órgano delegado. Enténdese aceptada tacitamente se no termo dos tres días hábiles contados desde a notificación persoal, o concelleiro non fai manifestación expresa perante o Alcalde de non aceptar a delegación. Todo isto sen prexuízo da preceptiva publicación no Boletín Oficial da Provincia, e da debida comunicación ao Pleno na primeira sesión que teña lugar.3.- As delegacións, unha vez aceptadas, entenderanse vixentes mentres non sexan revogadas expresamente ou o órgano delegante avoque para si algún asunto concreto na forma establecida pola Lei 40/2015, do 1 de outubro, do réxime xurídico do Sector Público.4.- As resolucións ditadas por delegación indicarán expresamente esta circunstancia.5.- As delegacións efectuadas a favor da Xunta de Goberno Local producirán efecto desde o día seguinte ao da data da resolución, o mesmo que as modificacións posteriores, sen prexuízo da súa publicación no Boletín Oficial da Provincia. Calquera modificación posterior das delegacións requirirá as mesmas formalidades seguidas para efectuar a delegación, tendo en conta que a modificación será efectiva desde o momento da notificación persoal ao interesado ou posta en coñecemento do órgano delegado. Se non se dispón outra cousa, o órgano delegante conservará as seguintes facultades de tutela en relación coa competencia delegada: a) A de recibir información detallada da xestión da competencia delegada e dos actos ou disposicións emanados en virtude da delegación. b) A de ser informado previamente á adopción de decisións de transcendencia. c) Os actos ditados polo órgano delegado no exercicio das atribucións delegadas enténdense ditados polo órgano delegante, correspondéndolle a este, en consecuencia, a resolución dos recursos de reposición que se poidan interpoñer. Os Maria Praxedes Poncelet Behnke e mais os concelleiros delegados responderán perante o Alcalde do exercicio das facultades delegadas. Por isto deberán comparecer e dar conta da súa xestión cando sexan requiridos polo Pleno ou pola Comisión Informativa correspondente. A delegación de atribucións entenderase que é por termo indefinido, salvo que a Resolución dispoña outra cousa, ou a temporalidade dela se derive da propia natureza da delegación.1.- O Alcalde poderá, en calquera momento, revogar a delegación de funcións efectuada na Xunta de Goberno, nos membros da Xunta de Goberno, ou en calquera concelleiro.2.- A revogación deberase adoptar coas mesmas formalidades que as esixidas para o seu outorgamento, e producirá efectos desde o momento da notificación persoal ao interesado, ou posta en coñecemento do órgano delegado.1.- O Alcalde poderá avocar en calquera momento a competencia delegada segundo a lexislación vixente sobre procedemento administrativo.2.- No caso de revogar competencias delegadas, o Alcalde poderá revisar as resolucións adoptadas polo órgano ou autoridade delegada nos mesmos casos e condicións establecidos para a revisión de oficio dos actos administrativos.1.- Os Tenentes de Alcalde serán libremente nomeados e destituídos polo Alcalde de entre os membros da Xunta de Goberno.2.- O número de Tenentes de Alcalde non poderá exceder do número de membros da Xunta de Goberno.3.- Os nomeamentos e mais os cesamentos faranse mediante resolución do Alcalde, da que se dará conta ao Pleno na primeira sesión que se realice, notificándose ademais persoalmente aos designados, e publicarase no Boletín Oficial da Provincia.4.- O nomeamento requirirá, para ser eficaz, a súa aceptación polo seu destinatario. Entenderase tacitamente aceptada se no termo dos tres días hábiles contados desde a notificación persoal, o concelleiro non fai manifestación expresa perante o Alcalde de non aceptar o nomeamento.5.- O cesamento ou revogación terá efectividade desde o momento de acordarse, sen prexuízo da súa notificación persoal ao interesado. A condición de Tenente de Alcalde pérdese, ademais de polo cesamento ou revogación: a) Por renuncia expresa manifestada por escrito, producindo efectos a renuncia desde a presentación do devandito escrito no Rexistro de Entrada do Concello. b) Pola perda da condición de membro da Xunta de Goberno.1.- Correspóndelles aos Tenentes de Alcalde en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía, ata que tome posesión o novo Alcalde.2.- Nos casos de ausencia, enfermidade ou impedimento, as funcións do Alcalde non poderán ser asumidas polo Tenente de Alcalde a quen lle corresponda sen expresa delegación na forma sinalada neste Regulamento. A delegación terá efectos desde a data que dispoña a propia Resolución, e darase conta ao resto da Corporación mediante comunicación escrita ao voceiro de cada grupo político.3.- Malia o anteriormente disposto, cando o Alcalde se ausente do termo municipal por máis de vinte e catro horas sen conferir a delegación, ou cando por causa imprevista lle resultase imposible outorgala, substituiralle na totalidade das súas funcións o Tenente de Alcalde a quen corresponda, dando conta ao resto da Corporación na forma prevista na liña anterior.4.- Se durante a realización dunha sesión do Pleno ou doutro órgano colexiado, o Alcalde tivese que se abster en relación con asunto ou ausentarse temporalmente, substituirao automaticamente na presidencia o Tenente de Alcalde ao que lle corresponda. Nos supostos de substitución do Alcalde por razóns de ausencia, enfermidade ou impedimento, o Tenente de Alcalde que asuma as súas funcións non poderá revogar as delegacións que outorgase aquel. O Pleno do Concello estará integrado polo Alcalde, que o preside, e todos os concelleiros que tomasen posesión do seu cargo.1.- O Pleno da Corporación ten as competencias que lle atribúe a lexislación. Correspóndelle igualmente ao Pleno a votación sobre a moción de censura ao Alcalde e sobre a cuestión de confianza, que se rexen polo disposto na lexislación electoral xeral e reguladora do réxime local.3.- O Pleno pode delegar o exercicio das súas atribucións no Alcalde e na Xunta de Goberno Local, coas limitación establecidas na lexislación de réxime local.1.- A delegación de atribucións do Pleno a prol do Alcalde e da Xunta de Goberno Local, requirirá acordo adoptado por maioría simple do número legal dos membros da Corporación.2.- O acordo de delegación determinará as materias que esta comprende, as potestades que se delegan e as condicións concretas do seu exercicio.3.- O acordo plenario polo que se produza a delegación, producirá efectos legais desde o día seguinte ao da súa adopción, sen prexuízo da súa publicación no Boletín Oficial da Provincia. Estas regras tamén serán de aplicación ás modificacións posteriores do devandito acordo. As delegacións do Pleno no Alcalde ou na Xunta de Goberno Local non quedarán revogadas só polo feito de se producir un cambio na titularidade da Alcaldía ou na composición concreta da Xunta de Goberno Local. Das resolucións ou dos acordos adoptados polo órgano delegado darase conta ao Pleno na primeira sesión que se realice. Élle aplicable ao exercicio das competencias delegadas polo Pleno o previsto nos artigos 44, 46, 47 e 48 do presente Regulamento.1.- A Xunta de Goberno Local está integrada polo Alcalde, que a preside, e un número de concelleiros non superior ao terzo do número legal deles, nomeados e separados libremente por aquel, dando conta ao Pleno.2.- Para os efectos do cómputo non se terán en conta os decimais que resulten de dividir por tres o número total de concelleiros.1.- Correspóndelle ao Alcalde, mediante Resolución, tanto a determinación do número dos membros da Xunta de Goberno Local, como a designación dos seus compoñentes.2.- O carácter de membro da Xunta de Goberno Local é voluntario, así pois, a Resolución na que se efectúe a designación requirirá, para ser eficaz, a súa aceptación por parte do concelleiro designado. Enténdese que hai aceptación tácita do nomeamento se, no prazo dos tres días hábiles contados desde a notificación persoal, o concelleiro non fai manifestación expresa perante o Alcalde de que non acepta a designación. Todo isto sen prexuízo da preceptiva publicación no Boletín Oficial da Provincia, e da debida comunicación ao Pleno na primeira sesión que se realice.1.- O Alcalde pode destituír libremente, en todo momento, a calquera membro da Xunta de Goberno Local.2.- O cesamento terá efectividade desde o momento no que se acorde, sen prexuízo da notificación persoal ao interesado e da preceptiva publicación no Boletín Oficial da Provincia, e da debida comunicación ao Pleno e á Xunta de Goberno Local na primeira sesión que se realice. Correspóndelle á Xunta de Goberno Local: a) A asistencia ao Alcalde no exercicio das súas atribucións. É unha atribución propia e indelegable. Para tal fin, a Xunta de Goberno Local será informada de todas as decisións do Alcalde. Esta información terá carácter previo á adopción da decisión sempre que a importancia do asunto así o requira. b) O exercicio das atribucións que o Alcalde ou o Pleno lle deleguen ou lle atribúan as leis.1.- A delegación de competencias polo Pleno e o Alcalde na Xunta de Goberno Local, efectuarase coas formalidades previstas nas seccións anteriores.2.- A delegación de competencias polo Pleno e o Alcalde na Xunta de Goberno Local, como órgano colexiado, non quedarán revogadas polo mero feito de se producir un cambio na titularidade da Alcaldía ou na composición concreta da Xunta de Goberno Local. O réxime das delegacións do Alcalde e do Pleno na Xunta de Goberno Local é ao previsto nas seccións anteriores, artigos 40, 42 a 48 e 55 deste Regulamento. As resolucións adoptadas pola Xunta de Goberno Local no exercicio das competencias delegadas, terán os mesmos efectos que se fosen tomadas polo órgano que ten a competencia orixinaria, sen prexuízo da súa adopción consonte as regras de funcionamento da Xunta de Goberno.1.- Tendo en conta o establecido no artigo 20.1. d) e 20.3 da Lei 7/1985, do 2 de abril, reguladora das bases do réxime local e no artigo 59.3 e 59.4 da Lei 5/1997, do 22 de xullo, de Administración Local de Galicia, son órganos complementarios do Concello de Porto do Son os relacionados a continuación: a) Os concelleiros- delegados. b) As Comisións Informativas Permanentes e de seguimento da xestión do Alcalde, Comisión de Goberno e Concelleiros que exerzan delegacións. c) A Comisión Especial de Contas. d) As Comisións Informativas Especiais. e) A Xunta de Concelleiros Delegados. f) A Xunta de Voceiros.1.- Os concelleiros- delegados son aqueles concelleiros que exercen as atribucións da Alcaldía que lle foron delegadas por esta.2.- A condición de concelleiro- delegado pérdese nos casos seguintes: a) Por renuncia expresa, que deberá ser formalizada por escrito ante a Alcaldía, con efectos desde a súa presentación no Rexistro Xeral de Entrada do Concello. b) Por revogación da delegación, adoptada polo Alcalde coas mesmas formalidades previstas para outorgala. c) Nas delegacións xenéricas, a perda da condición de membro da Xunta de Goberno Local levará implícita a revogación da delegación. Os concelleiros- delegados terán as atribucións que se especifiquen na respectiva Resolución de delegación, e exerceranas de acordo co que nela se prevexa. Se a Resolución ou acordo de delegación se refire xenericamente a unha materia ou sector da actividade sen especificación de potestades, entenderase que comprende todas aquelas facultades, dereitos e deberes referidos á materia delegada que corresponden ao órgano que ten asignadas orixinariamente as atribucións, agás a de ditar actos administrativos que afecten a terceiros e aqueloutras que, segundo a normativa de réxime local, non sexan delegables.1.- De conformidade co establecido no artigo 20.1. c) da Lei 7/1985, do 2 de abril, reguladora das bases do réxime local, e artigo 68.1 da Lei 5/1997, do 22 de xullo, de Administración Local de Galicia, as Comisións Informativas permanentes son órganos necesarios do Concello de Porto do Son. As Comisións Informativas Permanentes son aqueles órganos necesarios, sen atribucións resolutorias, nas que participan todos os grupos políticos que integran a Corporación, e que teñen por obxecto: a) O estudo, informe ou consulta dos asuntos que deban ser sometidos á decisión do Pleno, salvo cando se trate de sesións extraordinarias urxentes, ou de mocións, así como daqueles asuntos que se deban someter á decisión da Xunta de Goberno Local cando actúe por delegación do Pleno, segundo o previsto na normativa de réxime local. b) O informe daqueles asuntos da competencia propia ou delegada da Xunta de Goberno Local, ou do Alcalde, que lle sexan sometidos ao seu coñecemento por expresa decisión daqueles. c) O seguimento da xestión do Alcalde, a Xunta de Goberno Local e os concelleiros que exerzan delegacións, isto sen prexuízo das competencias de control que lle corresponden ao Pleno.1.- As Comisións Informativas Permanentes constituiranse, con carácter xeral, distribuíndo entre elas as materias que se deben someter ao Pleno.2.- O seu número e denominación iniciais, decidirase mediante acordo adoptado polo Pleno, a proposta do Alcalde, na sesión ou sesións extraordinarias ás que se refire o artigo 34 do presente Regulamento, procurando, no posible, que se correspondan co número e denominación das grandes áreas nas que se estructuran os servizos municipais. Calquera modificación, incluída a súa supresión, durante o mandato da Corporación requirirá acordo plenario.1.- No acordo de creación das Comisións Informativas determinarase a súa composición, de acordo coas seguintes regras: a) O Alcalde é o presidente nato de todas elas, non obstante poderá delegala en calquera membro da Corporación. b) Cada Comisión estará integrada de xeito que a súa composición se axuste á proporcionalidade existente entre os distintos grupos políticos representados na Corporación. Cando non sexa posible ou doado acadar o mesmo grao de proporcionalidade aplicarase o sistema do voto ponderado. c) A adscrición concreta a cada Comisión dos membros da Corporación que deban integrala realizarase mediante escrito do voceiro dirixido ao Alcalde e presentado no Rexistro de Entrada do Concello no prazo dos cinco días hábiles contados desde a sesión plenaria na que se adoptou o acordo de creación das Comisións Informativas. No caso de tratarse nunha única sesión a creación, composición e designación de integrantes, o prazo contarase desde o requirimento formulado polo Alcalde aos voceiros dos grupos políticos Poderá designarse un suplente por cada membro titular das Comisións Informativas.1.- A Comisión Especial de Contas estará constituída por membros dos distintos grupos políticos da Corporación, do mesmo xeito que as comisións informativas permanentes. O seu funcionamento rexerase polas regras das Comisións Informativas permanentes.1.- Correspóndelle á Comisión Especial de Contas o exame, o estudo e mais o informe da Conta Xeral e das demais contas anuais.2.- Para o correcto exercicio das súas funcións, a Comisión poderá requirir, por medio do Alcalde, a documentación complementaria que considere precisa e a presenza dos membros e funcionarios da Corporación especialmente relacionados coas contas que se analicen.3.- Mediante acordo adoptado polo Pleno da Corporación que así o estableza, a Comisión Especial de Contas poderá actuar como Comisión Informativa Permanente nos asuntos referidos á economía, facenda e outras que se lle puidesen encomendar.1.- Denomínanse Comisións Informativas Especiais as que o Pleno acorde constituír con carácter temporal, para o estudo, informe ou consulta dalgún aspecto concreto, específico, considerando as súas características especiais de calquera tipo.2.- Estas Comisións extínguense automaticamente unha vez ditaminasen ou informasen sobre o asunto que constitúe o seu obxecto, salvo que o acordo plenario de creación dispoña o contrario. En todo caso quedarán extinguidas ao concluír o mandato da Corporación.3.- A súa creación, composición e funcionamento rexerase polo previsto para as Comisións Informativas permanentes. A Xunta de Concelleiros Delegados crearase, a proposta do Alcalde, mediante acordo adoptado polo Pleno da Corporación.1.- A Xunta de Concelleiros Delegados estará integrada polo Alcalde, que a preside, ou concelleiro no que delegue, e polos concelleiros aos que lle fosen conferidas delegacións, especiais ou xenéricas.2.- A Xunta de Concelleiros Delegados é un órgano sen atribucións resolutorias que, baixo a dependenza funcional e xerárquica da Alcaldía, ten por obxecto deliberar e asistir á Alcaldía en orde a coordinar e harmonizar a actuación dos concelleiros delegados e, en xeral, a acción do goberno municipal. A acción da Xunta de Concelleiros Delegados, que non poderá ditar actos administrativos con efectos para terceiros, materializarase en acordos que terán por obxecto ditaminar ou propor actuacións, pautas ou directrices e aclarar cuestións de interese municipal.1.- No acordo de constitución da Xunta de Concelleiros Delegados determinarase a periodicidade das súas sesións ordinarias. Reunirase con carácter extraordinario cando así a convoque o Alcalde, mediante Resolución, que será debidamente notificada.2.- Das sesións da Xunta de Concelleiros Delegados, que non serán públicas, levantarase a correspondente acta, confeccionada por un dos seus membros que actuará como secretario. O concelleiro que desempeñe a función de secretario poderá estar asistido por un funcionario.1.- A Xunta de Voceiros está integrada polo Alcalde, que a presidirá, o concelleiro no que delegue a presidencia, no seu caso, e polos voceiros dos grupos municipais e concelleiros non adscritos.2.- É un órgano de consulta e negociación política que ten por obxecto asistir e asesorar ao Alcalde, cando o estime pertinente, na preparación e desenvolvemento das sesións plenarias e noutros asuntos de interese xeral que aquel considere.1.- A Xunta de Voceiros crearase, a proposta do Alcalde, mediante acordo adoptado polo Pleno da Corporación.2.- No acordo de constitución determinarase a periodicidade das súas sesións ordinarias. Con carácter extraordinario reunirase cando así a convoque o Alcalde. A convocatoria das sesións, co fin de favorecer a axilidade na súa celebración, poderá realizarse, ademais de persoalmente, por teléfono, mediante fax ou correo electrónico As sesións do Pleno do Concello poden ser de tres tipos: - Ordinarias. - Extraordinarias. - De carácter urxente.1.- Son sesións ordinarias aquelas que se celebran nas datas e coa periodicidade fixada por acordo do propio Pleno, sen exceder dunha periodicidade máxima de dous meses entre sesións.2.- No acordo do Pleno estableceranse os días e horas nos que terán lugar as sesións ordinarias. A data de celebración deste tipo de sesións, por iniciativa do Alcalde ou a petición da Xunta de Voceiros, poderá adiantarse ou atrasarse, por motivos xustificados, ata unha semana, de xeito que, de adiantarse, non poderán comezar ata a hora fixada para a súa celebración do día sétimo anterior nin, caso de adiarse, comezar despois daquela hora.1.- As sesións extraordinarias son aquelas que convoca o Alcalde con tal carácter e por propia iniciativa ou cando o solicite, alomenos, a cuarta parte polo menos do número legal de membros da Corporación, sen que ningún concelleiro poida solicitar máis de tres anualmente. A sesión extraordinaria demandada polos concelleiros non poderá demorarse por máis de quince días hábiles desde que fora solicitada, non podendo incorporarse o asunto que se pretende tratar á orde do día dun pleno ordinario ou de outro extraordinario con máis asuntos, se non o autorizan expresamente os solicitantes da convocatoria. Se o presidente non convocase a sesión extraordinaria solicitada polo número de concelleiros indicados dentro do prazo sinalado, quedará automaticamente convocado para o décimo día hábil seguinte ao do remate de dito prazo, ás doce horas, o que lles notificará a Secretaría da Corporación a todos os membros da mesma o día seguinte da finalización do prazo citado.2.- A solicitude para a celebración dunha sesión extraordinaria do Pleno deberá facerse mediante escrito no que se razoen o asunto ou asuntos que a motiven, asinado persoalmente por todos os concelleiros que a subscriben e acompañado da proposición ou proposicións que serán obxecto de debate e votación. Así mesmo, poderán achegarse os documentos e antecedentes que completen aquela proposta. De existir circunstancias que o xustifiquen, poderá solicitarse a celebración da sesión extraordinaria con carácter urxente, motivándoo debidamente. No suposto de que a solicitude presentase algún defecto de forma ou non estivese acompañada dos documentos aos que se fai referencia no epígrafe primeiro desta alínea, concederase un prazo de dous días para a emenda, e de non se cumprir, o Alcalde deberá, no prazo dos catro días seguintes ao requirimento da emenda, ditar resolución motivada pola que se acorde ou denegue a convocatoria. Cando os asuntos a tratar infrinxan manifestamente a lexislación aplicable, no prazo dos catro días hábiles seguintes á solicitude e previo informe da Secretaría, o Alcalde poderá denegar, de xeito debidamente motivado, a solicitude da convocatoria. Contra a denegación expresa da solicitude da convocatoria os interesados poderán interpor os correspondentes recursos.1.- Son sesións extraordinarias de carácter urxente as convocadas polo Alcalde cando a urxencia do asunto ou asuntos que hai que tratar non permitan convocar a sesión extraordinaria coa antelación mínima esixida pola lexislación reguladora do réxime local.2.- A convocatoria da sesión, que deberá ser motivada, incluirá como primeiro punto da orde do día o pronunciamento do Pleno sobre a urxencia da convocatoria. Se esta non resulta aprezada polo Pleno levantarase acto seguido a sesión.1.- As sesión do Pleno convocaranse, polo menos, con dous días hábiles de antelación, de xeito que entre o día da convocatoria e o de celebración da sesión medie un prazo mínimo de dous días hábiles. Exceptúanse desta regra as sesións extraordinarias de carácter urxente.2.- Á convocatoria das sesións achegarase a orde do día comprensiva dos asuntos que se van tratar e os borradores das actas das sesións anteriores que deban ser aprobadas na sesión.3.- A convocatoria, orde do día e borradores das actas do Pleno seranlles notificadas aos concelleiros no lugar que estes designen, dentro do termo municipal. A convocatoria, orde do día e borradores das actas do Pleno seranlle notificadas aos concelleiros mediante correo electrónico se manifestan previamente a súa vontade de ser notificados por tal medio, co cumprimento dos requisitos legalmente esixidos para a válida notificación dos actos administrativos.4.- A convocatoria das sesións do Pleno notificaráselle tamén ao titular da Intervención municipal, que deberá asistir ás sesións sempre que na orde do día figuren asuntos de contido económico. A documentación íntegra dos asuntos incluídos na orde do día deberá estar a disposición dos concelleiros na Secretaría municipal, en horario da xornada laboral, desde o momento da convocatoria da sesión. Para este fin, os departamentos municipais deberán facilitarlle á Secretaría, cunha antelación mínima de tres días, os expedientes que se queiran someter á consideración do Alcalde para a inclusión na orde do día da sesión.1.- A orde do día das sesións será fixada polo Alcalde, asistido do secretario da Corporación e, se o estima conveniente, logo de consultar á Xunta de Voceiros.2.- Os asuntos que se sometan a votación deberán ditaminarse, previamente á celebración da sesión, polas Comisións Informativas, agás no caso dos asuntos incluídos nas sesións extraordinarias e urxentes e das mocións urxentes.3.- Nas sesións ordinarias poderán tratarse, por razóns de urxencia, asuntos non comprendidos na orde do día e que non teñan cabida no punto de rogos e preguntas. Non obstante, requirirase que o Pleno, por maioría absoluta, ratifique a declaración da urxencia e, polo tanto, a procedencia do seu debate.5.- Nas sesións ordinarias incluiranse sempre os puntos de mocións urxentes, dación de conta de resolucións da Alcaldía e actas da Xunta de Goberno Local e rogos e preguntas. Serán nulos os acordos adoptados en sesións extraordinarias sobre asuntos non comprendidos na súa convocatoria, así como os que se adopten en sesións ordinarias sobre materias non incluídas na respectiva orde do día, salvo especial e previa declaración da urxencia feita polo Pleno, co voto favorable da maioría absoluta do número legal dos membros da Corporación.1.- Toda sesión, ordinaria ou extraordinaria, deberá respectar o principio de unidade de acto, polo que deberá rematar dentro do mesmo día en que se iniciase. Non obstante, poderase alongar, con carácter excepcional, a criterio da Alcaldía.2.- Cando os asuntos non puidesen ser debatidos e resoltos no mesmo día no que se convocou a sesión, o Alcalde, logo de escoitar aos voceiros dos grupos, decidirá se se convoca unha nova sesión ou se inclúen na orde do día da seguinte sesión ordinaria. Neste caso, os concelleiros poderán ser convocados na mesma sesión antes de proceder ao seu levantamento.3.- Durante o transcurso da sesión, o Alcalde poderá acordar interrupcións de duración non superior a 20 minutos para permitir as deliberacións dos grupos ou para descanso nos debates.1.- Serán públicas as sesións do Pleno. Non obstante, poderá ser segredo o debate e mais a votación daqueles asuntos que poidan atinxir o dereito fundamental dos cidadáns ao que se refire o artigo 18.1 da Constitución Española, cando así se acorde por maioría absoluta.2.- Para ampliar a difusión das sesións plenarias poderán empregarse sistemas de megafonía, circuítos de televisión ou redes de comunicación como a internet. Sen prexuízo do emprego dos medios indicados, non se permitirá a gravación por medios audiovisuais cando se perturbe o normal desenvolvemento da sesión.3.- O público asistente ás sesións non poderá intervir nestas nin realizar manifestacións de agrado ou desagrado, podendo o Alcalde proceder, en casos extremos, á expulsión do asistente que por calquera causa impida o normal desenvolvemento da sesión. Sen prexuízo disto, unha vez levantada a sesión, a Alcaldía pode establecer unha rolda de consultas polo público asistente sobre temas concretos de interese municipal. Os membros da Corporación tomarán asento no salón de sesións unidos ao seu grupo. A orde de colocación dos grupos determinarase polo Alcalde, oídos os voceiros, tendo preferencia o grupo formado polos membros da lista que obtivese maior número de votos. En calquera caso, a colocación dos membros corporativos tenderá a facilitar a emisión e reconto dos votos.1.- Para a válida constitución do Pleno requírese a asistencia dun terzo do número legal dos membros da Corporación. Este quórum deberase manter durante toda a sesión. En todo caso requírese a asistencia do Alcalde e do secretario da Corporación, ou de quen legalmente os substitúa.2.- A ausencia dun ou de varios concelleiros, unha vez iniciada a deliberación do asunto, equivale á abstención na votación, salvo que se incorpore a tempo de emitir o seu voto. Entenderase iniciada a deliberación: - De se producir debate con intervencións dun ou varios concelleiros. - Se ninguén pedise a palabra nin fixese uso dela o Alcalde, cando rematase a lectura da proposta do acordo do asunto correspondente á orde do día.3.- Se en primeira convocatoria non existise o quórum necesario indicado no apartado 1º deste artigo, entenderase convocada automaticamente a sesión á mesma hora, dous días despois. Se tampouco entón acadase o quórum necesario, o Alcalde deixará sen efecto a convocatoria, pospoñendo o estudo dos asuntos incluídos na orde do día para a primeira sesión que teña lugar a continuación, sexa ordinaria ou extraordinaria.4.- O disposto no apartado anterior enténdese sen prexuízo de que, cando os asuntos incluídos nunha sesión, ou algún deles, esixan un número especial de concelleiros para os efectos do quórum de votación, reiteraranse as convocatorias do Pleno tantas veces como fose necesario ata acadar o devandito quórum.1.- A orde na que se deben tratar os asuntos, agás nos supostos previstos neste regulamento de modificación da orde do día, é a seguinte: 1º.- Aprobación da acta da sesión anterior.2º.- Parte resolutiva: - Propostas da Alcaldía e dos concelleiros delegados. - Proposicións dos grupos políticos ou concelleiros non adscritos. - Declaracións institucionais. - Mocións urxentes.3º.- Parte de control: - Dación de conta de resolucións da Alcaldía e actas da Xunta de Goberno Local. - Información da Alcaldía. - Rogos e preguntas.2.- Para os efectos do desenvolvemento das sesións do Pleno e para definir o carácter das intervencións, empregarase a seguinte terminoloxía: a) Propostas: proxectos de acordo do alcalde ou dos concelleiros delegados. b) Proposicións: proxectos de acordo dos grupos políticos ou concelleiros non adscritos e tamén aqueles do alcalde ou dos concelleiros delegados que non estando incluídos na orde do día da sesión, se presentan para o debate e votación no Pleno por motivos de urxencia. As proposicións dos grupos políticos deberán presentarse por escrito no Rexistro Xeral cunha antelación mínima dun día hábil á convocatoria da sesión. O Alcalde poderá limitar ata un máximo de dúas as proposicións de cada grupo político que se inclúan na orde do día. c) Mocións urxentes: propostas ou proposicións que os concelleiros ou os grupos políticos poden someter ao coñecemento, debate e votación do Pleno por razóns de urxencia, en materias da súa competencia e en sesións ordinarias. O Alcalde poderá limitar ata un máximo de dúas as mocións que presente un grupo municipal nun mesmo Pleno ordinario. d) Declaración institucional: proposta da Alcaldía relativa a cuestións de interese xeral que, oída a Xunta de Voceiros, se presenta ao Pleno para que este manifeste o parecer da Corporación sobre o asunto a que se refiren. As declaracións institucionais non terán o contido propio das resolucións administrativas nin implicarán a asunción de obrigas de natureza xurídica ou a aprobación de gastos. e) Emenda: proposta de modificación dunha proposta, dunha proposición ou dunha moción. As emendas, que deberán conter o texto concreto que se propoña, poderán ser dos seguintes tipos: - De supresión: teñen por obxecto a eliminación dunha parte da proposta, proposición ou moción. - De engádega: teñen por obxecto adicionar un contido ao ditame, proposta, proposición ou moción. - De modificación: o seu obxecto é modificar a redacción dun ditame, proposta, proposición ou moción. - De transacción: son aquelas que presentan un texto alternativo ao ditame, proposta, proposición ou moción, co obxecto de acadar un consenso respecto do texto inicial e das emendas, que no seu caso, se presentasen. f) Rogo: é a formulación dunha proposta de actuación dirixida a algún dos órganos de goberno municipal. g) Pregunta: é calquera cuestión formulada aos órganos de goberno no seo do Pleno.1.- Os grupos políticos poderán presentar proposicións que teñan por obxecto a aprobación ou modificación dunha ordenanza ou regulamento municipal, que se denominarán proposicións normativas.2.- As proposición normativas incluirán o texto articulado da norma que se propón aprobar e irán acompañadas dunha exposición de motivos e dos antecedentes necesarios.3.- O Pleno, concluído o debate da proposición normativa, votará a súa toma en consideración. De aprobarse, tramitarase de acordo coas seguintes regras: - Recadaranse os informes técnicos, xurídicos e económicos procedentes segundo o obxecto e natureza da proposición. - O expediente debidamente informado someterase ao estudo e ditame da Comisión Informativa correspondente. - A proposición normativa ditaminada incluirase na seguinte sesión do Pleno para o seu debate e votación.1.- As sesións comezarán preguntando o Alcalde se algún membro da Corporación ten que formular algunha observación á acta da sesión anterior. Se non houbese observacións, considerarase aprobada. En ningún caso se poderá modificar o fondo dos acordos adoptados e unicamente caberá emendar os meros erros materiais ou de feito. No punto da acta referido á aprobación da correspondente á sesión anterior consignaranse as observacións e rectificacións practicadas.3.- Todos os asuntos debateranse e votaranse pola orde na que estivesen relacionados na orde do día. Non obstante, o Alcalde poderá alterar a orde dos asuntos. Cando varios asuntos garden relación entre si poderán debaterse conxuntamente se así o decide o Alcalde, oídos os voceiros dos grupos. En todo caso, a súa votación levarase a cabo de xeito separado.4.- O Alcalde poderá retirar algún asunto da orde do día cando a súa aprobación esixise unha maioría especial e esta non existise no momento de se constituír o Pleno. Porén, se durante a sesión se constatase o quorum preciso, o Alcalde poderá someter a debate e votación a proposta para que o Pleno se pronuncie sobre aquel asunto. O Pleno debaterá e votará o asunto se a proposta da Alcaldía se aproba por maioría simple. Os autores das propostas ou proposicións poderán retiralas antes de que comece a súa deliberación sen máis trámite que comunicarllo ao presidente do Pleno. Esta circunstancia farase constar na acta da sesión. Calquera concelleiro poderá pedir, durante o debate, a retirada dalgún asunto incluído na orde do día, para o efecto de que se lle incorporen documentos ou informes, e tamén que o expediente quede sobre a mesa, aprazándose a súa discusión para a seguinte sesión. En ámbolos os dous supostos, a petición será votada, logo de rematar o debate e antes de proceder á votación sobre o fondo do asunto. Se a maioría simple votase a favor do solicitado non haberá lugar a votar a proposta do acordo. Cando se incluísen na sesión asuntos non incluídos na orde do día que requiran informe preceptivo do secretario ou do interventor, se non o puidesen emitir no mesmo acto, deberán solicitar do Alcalde que se aprace o seu estudo, quedando sobre a mesa ata a vindeira sesión. Se a solicitude non fose atendida, o secretario farao constar expresamente na acta.5.- Nas sesións ordinarias, concluso o exame dos asuntos incluídos na orde do día e antes de pasar aos puntos de informes e rogos e preguntas, o Alcalde preguntará se algún grupo político desexa someter á consideración do Pleno por razóns de urxencia, algún asunto non comprendido na orde do día que se achegaba á convocatoria e que non teña cabida no punto de rogos e preguntas. Se así fose, o voceiro do grupo propoñente xustificará a urxencia da proposición e o pleno votará, acto seguido, sobre a procedencia do seu debate. Se obtivese o voto favorable da maioría absoluta do número legal dos membros da Corporación, procederase ao seu debate e votación.1.- A consideración de cada punto incluído na orde do día comezará mediante a exposición do asunto polo Alcalde, quen o poderá delegar no voceiro do grupo municipal ao que pertenza ou no concelleiro- delegado correspondente, ou solicitarlle ao secretario que proceda á lectura íntegra ou en extracto do ditame formulado pola Comisión Informativa correspondente. A solicitude de calquera grupo, darase lectura íntegra a aquelas partes do expediente ou do ditame que se considere conveniente para a súa mellor comprensión. A exposición das proposicións ou mocións presentadas polos grupos políticos farase polo voceiro do grupo propoñente ou polo concelleiro deste no que delegue.2.- Se ninguén solicitase a palabra tras da lectura, o asunto someterase directamente a votación.1.-As intervencións no debate serán ordenadas polo Alcalde, consonte as seguintes regras: a) Só poderá usarse da palabra logo da autorización do Alcalde. Se un concelleiro é chamado para intervir e non se atopase presente, enténdese que renuncia á súa quenda de palabra. b) O Alcalde, concelleiro delegado ou voceiro do grupo de goberno municipal, antes de iniciar o debate do asunto, poderá usar da palabra para explicar ou aclarar o asunto que se presenta. No caso das proposicións ou mocións presentadas polos grupos, o voceiro ou concelleiro que se designe será quen poderá expoñela ou presentala. c) No debate, os grupos consumirán unha primeira rolda, comezando polo que obtivese o maior número de votos. O Alcalde gardará que todas as intervencións teñan unha duración igual en tempo e que non supere os 5 minutos. No suposto de que por un grupo político, ademais de intervir o voceiro, interveñan outros concelleiros, repartirase o tempo asignado ao grupo entre eles. d) Quen faga uso da palabra non poderá ser interrompido, agás polo Alcalde para que se cinga á cuestión obxecto do debate cando se aparte dela ou volva sobre materias xa deliberadas e votadas, para chamar á orde, advertilo de que esgotou o tempo ou retirarlle a palabra unha vez consumido o tempo asignado e serlle indicado. c) O concelleiro que se considere aludido por unha intervención que implique xuízos de valor ou inexactitudes que afecten ao decoro, dignidade ou conduta propios ou doutro concelleiro, poderá solicitar do Alcalde que se lle conceda o uso da palabra, por tempo non superior a tres minutos, para que, sen entrar no fondo do asunto, responda estritamente ás alusións realizadas. e) Se o solicitase algún grupo procederase a unha segunda rolda de intervencións, que terán unha duración non superior a 3 minutos. f) O tempo de intervención do grupo mixto poderá repartirse entre os concelleiros que o integren. g) Rematadas as intervencións, o debate pecharase cunha intervención do propoñente, na que brevemente ratificará ou modificará a súa proposta. h) Antes de someter o asunto a votación, o Alcalde poderá facer uso da palabra por tempo non superior a 5 minutos para puntualizar ou precisar a súa opinión sobre o asunto. i) O Alcalde, por propia iniciativa ou a petición dos grupos, e oídos os voceiros, poderá dispor unha tempo de intervención superior ao previsto con carácter xeral naqueles asuntos que pola súa transcendencia así o requiran. k) Os grupos políticos que non interviñeran no debate ou que, despois deste, mudaran o senso do seu voto, poderán solicitar ao Alcalde unha quenda de intervención, que non excederá dos 3 minutos, para explicar o seu voto.2.- Os membros da Corporación poderán en calquera momento do debate pedir a palabra para formular unha cuestión de orde cando consideren que no desenvolvemento da sesión se infrinxiu un precepto ou omitiu un trámite ou actuación preceptiva. Neste caso, deberán invocar a norma cuxa aplicación se reclama a súa aplicación. O Alcalde resolverá o procedente sen que poida iniciarse debate ningún.3.- O secretario ou o interventor poderán intervir cando fosen requiridos polo Alcalde por razóns de asesoramento técnico ou aclaración de conceptos. Así mesmo, cando entendan que no debate se formulou algunha cuestión sobre a que se poida dubidar sobre a súa legalidade ou puidese ter implicacións económicas, poderán solicitarlle ao Alcalde o uso da palabra para asesorar a Corporación.1.- As emendas deberán presentarse por escrito antes de iniciarse a deliberación do asunto na Secretaría municipal ou durante a sesión. Durante o debate unicamente poderán presentarse emendas, por escrito ou oralmente, de tipo transaccional.2.- Cando se presentasen emendas, o debate axustarase ás seguintes regras: a) O debate comezará coa exposición a que se refire a letra b) do artigo 96 do regulamento e continuará coa quenda de intervención dos grupos, segundo o previsto nese mesmo precepto. b) Concluída a primeira quenda do debate, procederase á votación da emenda, que precisará para a súa aceptación do voto favorable da maioría simple. c) Se a emenda fose rexeitada, procederase á votación do asunto, agás no caso de que algún grupo solicitase unha segunda quenda de intervencións. d) Cando a emenda fose aprobada, abrirase unha segunda quenda de debate que versará sobre o texto emendado e sen que poidan reiterarse os argumentos xa expostos. e) Pechará o debate a intervención do propoñente da proposta, proposición ou moción e, de seguido, procederase á votación do asunto. f) As emendas a proposicións e mocións urxentes non serán obxecto de votación separada, someténdose a votación unicamente o texto presentado ou coas emendas que fosen aceptadas polo propoñente de iniciativa.3.- As emendas aos Orzamentos Xerais que supoñan a creación ou incremento de gastos só serán tramitadas se propoñen unha baixa por igual contía na mesma bolsa de vinculación. Non serán tramitadas as emendas que supoñan incrementos ao estado de ingresos.1.- O Alcalde poderá chamar á orde a calquera membro da Corporación cando: a) Profira palabras ou verta conceptos ofensivos á dignidade da Corporación ou dos seus membros, das institucións públicas ou de calquera outra persoa ou entidade. b) Produza interrupcións ou de calquera outro xeito altere a orde das sesións. c) Pretenda facer uso da palabra sen que lle fose concedida ou unha vez que lle fose retirada.2.- Logo de tres chamadas á orde na mesma sesión, coa advertencia na segunda das consecuencias dunha terceira chamada, o Alcalde poderá ordenar ao concelleiro que abandone o Salón de Sesións, adoptando as medidas que considere oportunas para facer efectiva a expulsión, auxiliándose, se é preciso, da Policía Local. Nos supostos nos que algún membro da Corporación se deba abster de participar na deliberación e votación, deberá abandonar o Salón de Sesións mentres se discuta e vote o asunto, agás que se trate de debater a súa actuación como corporativo, suposto no que terá dereito a permanecer e defenderse.1.- O voto dos concelleiros é persoal e indelegable.2.- O voto pódese emitir en sentido afirmativo ou negativo, podendo os membros da Corporación absterse de votar. Para os efectos da votación correspondente, considerarase que se absteñen os membros da Corporación que se ausentasen do Salón de Sesións unha vez iniciada a deliberación dun asunto e non estivesen presentes no momento da votación. No suposto de que se reintegrasen ao Salón de Sesións antes da votación poderán tomar parte nela.3.- No caso de votacións con resultado de empate, efectuarase unha nova votación, e se persistise o empate, decidirá o voto de calidade do Alcalde.1.- As votacións poden ser ordinarias, nominais e secretas.2.- Son ordinarias as que se manifestan por signos convencionais de asentimento, disentimento ou abstención.3.- Son nominais aquelas votacións que se realizan mediante chamamento por orde alfabética de apelidos e sempre en derradeiro lugar o Alcalde, e na que cada membro da Corporación, ao ser chamado, resposta en voz alta “si”, “non” ou “abstéñome”. 4.- Son secretas as que se realizan por papeleta que cada membro da Corporación vaia depositando nunha urna ou bolsa.1.- O sistema normal de votación será a votación ordinaria.2.- A votación nominal requirirá a solicitude dun grupo municipal aprobada polo Pleno por unha maioría simple en votación ordinaria. Cada concelleiro poderá solicitarlle ao secretario que faga constar expresamente na acta o sentido en que emitiu o seu voto, para os efectos da súa lexitimación para a impugnación dos acordos que votase en contra.3.- A votación secreta só se poderá utilizar para elección ou destitución de persoas, así como cando o asunto afecte ao dereito fundamental recoñecido no artigo 18 da Constitución e o acordase o Pleno por maioría absoluta.1.- Rematado o debate dun asunto, procederase á súa votación. Previamente, o Alcalde formulará clara e concisamente os termos dela e mais a forma de emitir o voto.2.- Unha vez iniciada a votación non se pode interromper por ningún motivo. Durante o desenvolvemento da votación, o Alcalde non outorgará o uso da palabra e ningún membro corporativo poderá entrar no salón ou abandonalo.3.- A votación ordinaria iniciarase coas votos afirmativos, logo os negativos e, finalmente, as abstencións.4.- Rematada a votación ordinaria, o Alcalde declarará o acordado. Se a votación foi de tipo nominal, o secretario computará os sufraxios emitidos e anunciará en voz alta o seu resultado, á vista do que o Alcalde proclamará o acordo adoptado.1.- O Pleno adopta os seus acordos, como regra xeral, por maioría simple dos membros presentes. Existe maioría simple cando os votos afirmativos son máis que os negativos.2.- Entenderase por maioría absoluta cando os votos afirmativos son máis da metade do número legal dos membros da Corporación.3.- No caso de que, de acordo co procedemento establecido no parágrafo primeiro do artigo 182 da Lei Orgánica 5/1985 do 19 de xuño, do réxime electoral xeral, non quedasen máis posibles candidatos ou suplentes que se poidan nomear, os quórum de asistencia e votación previstos na lexislación vixente entenderanse automaticamente referidos ao número de feito dos membros da Corporación subsistente, de conformidade co disposto no citado precepto electoral. Proclamado o acordo, os grupos que non interviñesen no debate ou que, despois deste mudasen o sentido do seu voto, poderán solicitar do Alcalde unha rolda de explicación do voto por un tempo máximo de dous minutos.1.- O e fiscalización dos órganos de goberno exercerase polo Pleno a través dos seguintes medios: a) Coñecemento das resolucións ditadas polo Alcalde ou concelleiros delegados e das actas da Xunta de Goberno Local. b) Rogos e preguntas. c) Requirimento de presenza para información e formulación de preguntas de membros corporativos que ostenten delegación. d) Debate sobre a actuación da Xunta de Goberno Local. e) Moción de censura ao Alcalde. O Alcalde daralle conta sucinta ao Pleno en cada sesión ordinaria das resolucións que adoptase desde a derradeira sesión ordinaria, así como dos acordos adoptados pola Xunta de Goberno Local durante o mesmo período.1.- Os rogos poderán formularse na mesma sesión ou presentarse por escrito no Rexistro Xeral con dous días de antelación á súa celebración. Os rogos presentados por escrito, incluiranse na sesión correspondente, segundo o seu número de rexistro e sen prexuízo do indicado no seguinte parágrafo.2.- O Alcalde poderá limitar ata un máximo de tres os rogos que presente un grupo nunha mesma sesión, tendo en conta que cada rogo formulado só poderá instar unha única proposta de actuación, sen poder acumular nun mesmo rogo varias peticións. Neste caso, unicamente se entenderá formulada a primeira petición do rogo.1.- As preguntas poden formularse oralmente na mesma sesión ou presentarse por escrito no Rexistro Xeral con dous días de antelación á súa celebración. As preguntas serán contestadas na mesma sesión cando se presenten por escrito no Rexistro de Entrada, segundo o seu número de rexistro; noutro caso, o concelleiro ou órgano ao que se dirixen poderá optar por respondelas nesa sesión ou na seguinte.2.- Non se admitirán a trámite as preguntas nos seguintes supostos: a) As que se refiran a asuntos alleos ao ámbito de competencia municipal. b) As que teñan un exclusivo interese persoal para que as formula ou calquera outra persoa ou entidade singularizada. c) Aquelas nas que se profiran palabras ou vertan conceptos contrarios ás regras de cortesía. d) As que supoñan consultas de índole estritamente xurídica ou técnica. e) As que sexan reiteración dunha pregunta, oral ou escrita, substanciada no Pleno durante o mesmo ano natural.3.- O Alcalde poderá limitar ata un máximo de tres as preguntas que presente un grupo municipal nun mesmo Pleno ordinario, tendo en conta que cada pregunta só poderá conter unha única cuestión, non podendo acumularse nunha mesma pregunta varias cuestións. Neste caso, unicamente se entenderá formulada a primeira petición do rogo.1.- Todo membro da Corporación que por delegación do Alcalde desempeñe a responsabilidade dunha área de xestión, estará obrigado a comparecer ante o Pleno, cando este así o acorde, co obxecto de responder ás preguntas que se lles formulen sobre a súa actuación.2.- Para tal efecto, os membros da Corporación ou grupos municipais poderán solicitar por escrito a comparecencia dos membros corporativos que exerzan delegación. O escrito presentarase polo Rexistro Xeral cunha antelación de cinco días hábiles anteriores á sesión ordinaria, co fin de se incluír na orde do día da convocatoria. A solicitude de comparecencia deberá indicar o nome do concelleiro do que se solicita a comparecencia e conter as preguntas concretas das que se require contestación. Cada grupo político non poderá presentar máis dunha solicitude de comparecencia por sesión.3.- A solicitude de comparecencia será obxecto de votación pero non de debate, requirindo para a súa aprobación a maioría simple. A comparecencia acordada incluirase na orde do día da seguinte sesión do Pleno, agás no suposto de que o concelleiro requirido decida contestar na mesma sesión as preguntas formuladas.4.- O desenvolvemento das comparecencias substanciarase nos seguintes trámites: a) Comezará cunha exposición oral do concelleiro ou voceiro do grupo que solicitase a comparecencia, por un tempo máximo de 5 minutos, co obxecto de dar a coñecer as razóns que motivaron a solicitude de comparecencia e formular as preguntas contidas nela. b) Intervención do comparecente por un tempo máximo de dez minutos. c) Intervención dos voceiros dos grupos municipais por un tempo máximo de cinco minutos, co obxecto de aclarar as contestacións dadas polo concelleiro, fixar posicións ou facer observacións. d) Contestación do comparecente ás observacións realizadas.5.- Os cargos a que se refire o apartado 1 deste artigo poderán comparecer perante o Pleno a petición propia, sen necesidade de que a comparecencia sexa aprobada e co único requisito da súa inclusión na orde do día da sesión. Nas comparecencias a petición propia prescindirase do trámite descrito na letra a) do apartado 4 anterior.1.- O Pleno, por iniciativa do Alcalde ou a solicitude, cando menos, da cuarta parte do número legal de membros da Corporación, celebrará sesión extraordinaria co obxecto de debater a xestión da Xunta de Goberno Local. A solicitude adecuarase ao previsto para a celebración das sesións extraordinarias do Pleno previsto no artigo 82 deste regulamento. Neste suposto, a solicitude poderá incluír unha proposición cuxo obxecto sexa que o Pleno manifeste a súa posición sobre a xestión da Xunta de Goberno Local.2.- O desenvolvemento da sesión regulada neste artigo adecuarase ao establecido con carácter xeral, coas seguintes particularidades: a) Intervirá en primeiro lugar o autor da proposta para explicar o seu obxecto e motivación. b) A continuación, fará uso da palabra un concelleiro membro da Xunta de Goberno Local. c) Nas súas intervencións, os grupos políticos e concelleiros non adscritos poderán formular preguntas relativas ao obxecto da sesión, que serán contestadas polos membros da Xunta de Goberno Local. As preguntas que se desexen formular na sesión deberán presentarse por escrito cunha antelación mínima dun día hábil ao de celebración da referida sesión. d) Rematadas as intervencións, procederase á votación da proposición que, no seu caso, se presentase. Para o caso de aprobarse, incluirase na orde do día da seguinte sesión plenaria. De non terse presentado ningunha proposición, levantarase a sesión. A presentación, debate e votación da moción de censura rexerase polo disposto na lexislación de electoral e de réxime local que resulte de aplicación.1.- As actas redactaranse en galego, estendendo o secretario unha de cada sesión na que, como mínimo, se fará constar: a) Lugar, data e hora de comezo e fin da sesión. b) Indicación do carácter da sesión e de se se leva a cabo en primeira ou segunda convocatoria. c) Nome e apelidos do presidente e dos membros da Corporación asistentes e dos ausentes que se tivesen escusado e dos ausentes sen escusa. d) Asistencia do secretario ou de quen legalmente o substitúa e presenza, cando concorra, do interventor. e) Relación de asuntos tratados, opinións sintetizadas dos grupos ou concelleiros que interviñesen nas deliberacións e incidencia destas. f) Votos emitidos e acordos adoptados.2.- Cando un membro da Corporación desexe que conste na acta a transcrición literal das súas manifestacións, indicarao no momento de iniciar a exposición dándolle traslado, posteriormente, dela por escrito á Secretaría.3.- Se a sesión non pode celebrarse por falta de asistentes, ou por outro motivo, o secretario suplirá a acta cunha dilixencia autorizada coa súa sinatura, na que consigne a causa e mais os nomes dos concorrentes e dos que escusasen a súa asistencia.3.- As sesións dos Plenos serán gravadas e permanecerán na Secretaría ata que sexa aprobada a acta da sesión correspondente e durante este tempo calquera concelleiro poderá solicitar unha copia ou escoitalas. Aprobada a acta da sesión de que se trate, as gravacións gardaranse no Arquivo Municipal durante un ano desde a súa gravación.1.- A Xunta de Goberno Local celebrará sesión constitutiva, a convocatoria do Alcalde, dentro dos dez días seguintes ao de designación dos membros que a integran.2.- A Xunta de Goberno celebrará sesións ordinarias coa periodicidade determinada polo Pleno da Corporación e, como mínimo, cada 15 días. Correspóndelle ao Alcalde determinar, mediante resolución, o día e hora no que se debe realizar a sesión ordinaria.3.- As sesións extraordinarias e mais as urxentes terán lugar cando sexan convocadas polo Alcalde con tal carácter.4.- O Alcalde poderá en calquera momento reunir á Xunta de Goberno Local cando considere necesario coñecer o seu parecer ou pedir a súa asistencia con anterioridade a ditar resolucións no exercicio das atribucións que lle corresponden.1.- As sesións da Xunta de Goberno Local axustaranse ao establecido para o Pleno nos artigos anteriores, coas modificacións seguintes: a) Entre a convocatoria e a realización da sesión non poderán transcorrer menos de vinte e catro horas, agás no caso das sesións extraordinarias e urxentes. Nestas, como primeiro punto da orde do día, procederase a ratificar a urxencia na súa convocatoria. b) As sesións da Xunta de Goberno Local non son públicas, sen prexuízo da comunicación ás Administracións Estatal e Autonómica dos acordos adoptados. Ademais, no prazo de 10 días deberá remitirse a todos os membros da Corporación copia da acta. Para xeral coñecemento, publicarase no taboleiro de anuncios e na páxina web municipal extracto dos acordos adoptados. c) Para a válida constitución da Xunta de Goberno Local requírese a asistencia da maioría absoluta dos seus compoñentes. Se non existise quórum, constituirase en segunda convocatoria, unha hora despois da sinalada para a primeira, sendo suficiente a asistencia dun terzo dos seus membros e, en todo caso, nun número non inferior a tres. d) O Alcalde preside a Xunta de Goberno Local e dirixe e ordena ao seu prudente arbitrio os seus debates. e) Cando a Xunta de Goberno Local exerza competencias delegadas polo Pleno, será preceptivo o ditame previo da Comisión Informativa correspondente. f) As actas das sesións da Xunta de Goberno Local transcribiranse en libro distinto do das sesións do Pleno.2.- A Xunta de Goberno Local nas súas reunións deliberantes non poderá adoptar ningún acordo, materializándose o resultado das deliberacións, se é o caso, en forma de ditames.3.- O Alcalde poderá requirir a presenza de membros da corporación non pertencentes á Xunta de Goberno Local ou de persoal ao servizo da entidade, nas reunións deliberantes e nas sesións dese órgano, co obxecto de emitir informe no relativo ao ámbito das súas actividades.4.- Cando a Xunta de Goberno Local exerza competencias delegadas polo Pleno ou que lle fosen asignadas polas leis, adoptará os seus acordos mediante votación formal, segundo as normas establecidas no presente Regulamento. Os acordos da Xunta de Goberno Local adoptaranse por maioría simple, agás que a normativa de aplicación requira outra maioría.1.- As Comisións Informativas Permanentes e de seguimento e control, realizarán sesións ordinarias coa periodicidade que acorde o Pleno no momento de constituílas. En todo caso e agás acordo plenario noutro senso, as sesións ordinarias celebraranse cunha antelación mínima de 24 horas á correspondente sesión ordinaria do Pleno. De cada sesión da Comisión Informativa levantarase a correspondente acta.2.- A convocatoria das sesións correspóndenlle ao presidente da Comisión. A convocatoria, xunto coa orde do día, notificaráselle aos membros da Comisión cunha antelación de dous días hábiles, agás no caso de sesións as urxentes.3.- O Alcalde ou o presidente da Comisión estará obrigado a convocar sesión extraordinaria cando o solicite a cuarta parte, cando menos, dos membros da Comisión. Neste caso, aplicarase o réxime previsto para as sesións do Pleno da mesma natureza. A iniciativa propia, o presidente da comisión tamén poderá convocar sesións extraordinarias ou urxentes.4.- O previsto nos parágrafos 1 e 2 do apartado 1 e no apartado 2 deste artigo aplicarase ás Comisións Informativas Especiais. Nas Comisións Informativas e de seguimento da xestión do Alcalde, Xunta de Goberno Local e concelleiros que exerzan delegacións, na orde do día das sesións ordinarias, logo dos asuntos respecto dos que se deban emitir os correspondentes ditames, incluirase un punto de rogos e preguntas, sendo de aplicación o establecido para o efecto respecto das sesións do Pleno.1.- A válida realización das sesións require a presenza da maioría absoluta dos compoñentes da Comisión, sexan titulares ou suplentes, na primeira convocatoria e un mínimo de tres membros na segunda convocatoria unha hora máis tarde.2.- O presidente dirixe e ordena, ao seu prudente arbitrio, os debates das Comisións, respectando os principios xerais que rexen os debates plenarios.3.- Actuará como secretario das Comisións Informativas o que o sexa da Corporación ou o funcionario no que este delegue, de xeito permanente ou circunstancial. Da delegación permanente darase conta ao Pleno na primeira sesión que teña lugar.3.- Os ditames aprobaranse sempre por maioría simple dos presentes ou dos votos ponderados, segundo se determinase no acordo de creación. En caso de empate, decidirá voto de calidade do presidente sen necesidade de efectuar unha nova votación. Ningunha Comisión poderá deliberar sobre asuntos da competencia doutra, a non ser que teñan unha incidencia común. Neste caso o presidente da Corporación, a petición dos das 1.- Os ditames das Comisións Informativas teñen carácter preceptivo e non vinculante.2.- O ditame da comisión poderá limitarse a mostrar a súa conformidade ou desconformidade coa proposta que constitúa o seu obxecto ou ben formular unha alternativa.3.- Os membros da Comisión que discorden do ditame aprobado por esta, poderán pedir que conste o seu voto en contra ou formular voto particular para a súa defensa ante o Pleno.4.- Dos acordos adoptados polo Pleno en sesións extraordinarias e urxentes, así como das proposicións e mocións urxentes, darase conta á Comisión Informativa correspondente na primeira sesión que teña lugar. Por proposta de calquera dos membros da Comisión Informativa, o asunto deberá ser incluído na orde do día do seguinte Pleno co obxecto de que este delibere sobre a urxencia acordada.1.- O presidente de cada Comisión poderá requirir a presenza, nas súas sesións, do persoal ou membros da Corporación para efectos informativos. Ás sesións da Comisión de Facenda asistirá, en todo caso, o funcionario responsable da Intervención.2.- De cada sesión das Comisións Informativas levantarase acta na que consten os extremos aos que se refire o apartado 1 do artigo 111 deste regulamento e á que se achegarán os ditames que fosen aprobados e mais os votos particulares que se formulasen.3.- As sesións das comisións informativas non son públicas, non obstante, o Alcalde ou o presidente da comisión poderá convocar, para os efectos de escoitar o seu parecer ou recibir o seu informe respecto dun tema concreto, aos representantes das asociacións ou entidades para a defensa dos intereses xerais ou sectoriais dos veciños. Todo o previsto nos artigos 138, 139, 140 e 141 resulta igualmente de aplicación ás Comisións Informativas Especiais.1.- A Comisión Especial de Contas funcionará do mesmo xeito que as demais Comisións Informativas Permanentes.2.- De conformidade co establecido no artigo 212.3 da Lei 5/97, a Comisión Especial da Contas terá que se reunir antes do día 1 de xuño de cada ano, para emitir o informe preceptivo sobre as contas anuais do Concello. As contas e mais a documentación complementaria, estarán ao dispor dos membros da Comisión para examinalas e consultalas, como mínimo, quince días antes da reunión. En todo o non previsto neste capítulo, serán de aplicación as disposicións sobre o funcionamento do Pleno. O seu funcionamento adecuarase ao previsto no acordo plenario de creación e ás regras previstas para as Comisións Informativas, tendo en conta que, como tales órganos deliberantes, nas súas reunións non se poderá adoptar acordo ningún, formalizándose o resultado das deliberacións, se é o caso, en forma de ditames con propostas de actuación, establecemento de directrices, pautas, ou aclarando cuestións de interese municipal co fin de acadar unha liña de actuación común. As reunións non son públicas, non obstante, tamén poderán asistir, se o Alcalde o considera pertinente, para os efectos de escoitar o seu parecer ou recibir o seu informe respecto dun tema concreto, os representantes das asociacións ou entidades constituídas para a defensa dos intereses xerais ou sectoriais dos veciños. Quedan derrogadas cantas disposicións, actos ou acordos de igual ou inferior rango que se opoñan, contradigan ou resulten incompatibles co establecido no presente regulamento.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 15 de novembro de 2017. O Alcalde- Presidente, Asdo. José Luis Oujo Pouso.